Решение на Общия съд (пети състав) от 21 януари 2010 г. — G-Star Raw Denim/СХВП — ESGW (G Stor)
(Дело T-309/08)
„Марка на Общността — Производство по възражение — Заявка за фигуративна марка на Общността „G Stor“ — По-ранни национална марка и фигуративна и словни марки на Общността „G-STAR“ и „G‑STAR RAW DENIM“ — Относително основание за отказ — Липса на сходство между марките — Член 8, параграф 5 от Регламент (ЕО) № 40/94 (понастоящем член 8, параграф 5 от Регламент (ЕО) № 207/2009)“
Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, която се ползва с реноме — Защита на по-ранната марка с реноме, обхващаща и стоки или услуги, които не са сходни (член 8, параграф 5 от Регламент № 40/94 на Съвета) (вж. точки 25, 36 и 38)
Предмет
Жалба срещу решение на първи апелативен състав на СХВП от 14 април 2008 г. (преписка R 1232/2007-1) относно производство по възражение между G-Star Raw Denim kft и ESGW Holdings Ltd
Данни, свързани с преписката
Заявител на марката на Общността:
ESWG Holdings Ltd
Марка на Общността, предмет на спора:
Фигуративната марка „G Stor“ за стоки от клас 9
Притежател на марката или знака, на която/който е направено позоваване в производството по възражение:
G-Star Raw Denim kft
Марка или знак, на която/който е направено позоваване в подкрепа на възражението:
Словна марка „G-STAR“, регистрирана в Бенелюкс под № 545551 за стоки от клас 25; словна фигуративна марка „G-STAR“, регистрирана като марка на Общността № 3445401 за стоки от класове 9 и 25; словна фигуративна марка „G-STAR“, регистрирана като марка на Общността № 3444262 за стоки от класове 9 и 25; по-ранна общоизвестна марка „G-Star“, защитена в различни страни за стоки от клас 25; марка на Общността „G-Star Raw Denim“, регистрирана под № 3444171 за стоки от класове 9 и 35; нидерландско търговско наименование „G-Star International BV“
Решение на отдела по споровете:
Приема възражението и отхвърля заявката в нейната цялост.
Решение на апелативния състав:
Отменя обжалваното решение и отхвърля възражението.
Диспозитив
1)
Отхвърля жалбата.
2)
Осъжда G-Star Raw Denim kft да заплати съдебните разноски.